钦定古今图书集成/明伦汇编/官常典/第739卷 > 李俊英
## 钦定古今图书集成/明伦汇编/官常典/第739卷 > 李俊英

按《南部县志》：“俊英，府学生。贼掠南部，俊英啼泣誓众
起兵，旬日得数千人。与贼战屡捷，贼不敢近。因日久
乏粮，其弟泣告曰：‘我等冒矢石，城中相继遁去，无援
矣，曷暂退’？俊英叱曰：‘宁为君父死，不为一身生’。自是
无敢言退者。贼计窘，将引还，会同事有忌俊英者，噪
而奔，贼得从下流渡，围数重，俊英奋勇突围，多杀伤”，
不得出，至江岸投水死。